Diari Oficial de la Generalitat Valenciana


Sumari del DOGV 9941, del 20-09-2024 (2024/9467)

EXTRACTE de la Resolució de 13 de setembre 2024, de la Dirección General, per la qual es convoquen les subvencions destinades al finançament del «Programa de suport a dones en els àmbits rural i urbà» per a dones inscrites en els Espai Labora en el marc del Pla de recuperació, transformació i resiliència (objectiu CID 343).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9941

Data del DOGV
:   20-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/9467

CVE
:   XSGH-S-6174-5325

Data del document
:   13-09-2024

Organisme emissor
:   Labora Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública
    * dona
    * ajuda a l'ocupació

BDNS:785387

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions

<https://www.infosubvenciones.es/bdnstrans/GE/es/convocatoria/785387>

*Primer. Aprovació de la convocatòria i indicació de les bases reguladores de les subvencions*

La present resolució té per objecte aprovar la convocatòria de subvencions per a l’exercici 2024, en règim de concurrència competitiva, destinades al finançament de la inversió «Programa de suport a dones en els àmbits rural i urbà» en l’àmbit territorial de la Comunitat Valenciana.

La convocatòria s’efectua d’acord amb l’Orde TES/1121/2021, d’11 d’octubre, per la qual s’establixen les bases reguladores per a la concessió de subvencions públiques, destinades al finançament del «Programa de suport a dones en els àmbits rural i urbà», en el marc del Pla de recuperació, transformació i resiliència. Així mateix, es regirà pel que disposa la Llei 38/2003, de 17 de novembre, general de subvencions i el seu Reglament de desplegament,aprovat pel Reial decret 887/2006, de 21 de juliol, i altra normativa vigent aplicable general.

*Segon. Objecte*

La subvenció té per objecte finançar el desenvolupament d’itineraris individualitzats de capacitació i inserció laboral dirigits a les dones d’àrees rurals i urbanes inscrites com a demandants d’ocupació en el territori de la Comunitat Valenciana, a fi de millorar-ne l’ocupabilitat i/o la qualificació professional i promoure’n la inserció laboral en àmbits amb bones perspectives territorials d’ocupació, que donen cobertura a les necessitats del mercat laboral territorial, per a aconseguir el resultat quantificat d’inserció professional d’almenys el 20 % de les dones participants.

*Tercer. Persones participants*

Seran persones participants de les actuacions regulades en la present resolució les dones desocupades inscrites com a demandants d’ocupació en els Espai Labora de la Comunitat Valenciana residents, preferentment, en municipis de menys de 5.000 habitants, amb necessitats de qualificació formativa.

*Quart. Entitats beneficiàries*

Podran ser beneficiàries de les ajudes:

1. Les corporacions locals o les entitats dependents o vinculades a estes, així com els seus organismes autònoms i les entitats amb competències en matèria de polítiques actives d’ocupació, desenvolupament local i promoció de l’ocupació, dependents o assimilades a aquelles la titularitat de les quals corresponga íntegrament a estes entitats locals o les seues corporacions.

2. Les entitats supramunicipals o mancomunitats.

3. Entitats jurídiques sense ànim de lucre que acrediten experiència en la realització d’accions dirigides a l’acompanyament de persones desocupades ajustat al seu perfil d’ocupabilitat en processos d’inserció laboral per compte propi o alié. En tot cas, s'atendrà preferentment dones residents en municipis de menys de 5.000 habitants.

*Quint. Quantia*

Estes subvencions es finançaran a càrrec del capítol IV, codi de la línia X806321926 corresponent a fons del mecanisme de recuperació i resiliència (C23.I2), del subprograma 322.R00, per a l’exercici 2024, per un import global màxim de 4.333.135 €, del pressupost de despeses de Labora, Servici Valencià d’Ocupació i Formació (d’ara en avant, Labora), amb fons transferits pel Servici Públic d’Ocupació Estatal (d’ara en avant, SEPE), en el marc dels fons europeus procedents de l’MRR i dins del PRTR - NextGenerationEU.

*Sext. Termini de presentació de sol·licituds*

El termini de presentació de sol·licituds serà de vint dies a comptar des de l’endemà de la publicació de la convocatòria en el DOGV.

  

València, 13 de setembre de 2024

Antonio Galvañ Diez

Director general de Labora Servei Valencià d'Ocupació i Formació